CELEX: 32005R1757
Language: fi
Date: 2005-10-27 00:00:00
Title: Komission asetus (EY) N:o 1757/2005, annettu 27 päivänä lokakuuta 2005, erityisistä markkinoiden tukitoimenpiteistä naudanliha-alalla annetun asetuksen (EY) N:o 690/2001 muuttamisesta

28.10.2005   
            
            
               FI
            
            
               Euroopan unionin virallinen lehti
            
            
               L 285/6
            
         
      KOMISSION ASETUS (EY) N:o 1757/2005,
   annettu 27 päivänä lokakuuta 2005,
   erityisistä markkinoiden tukitoimenpiteistä naudanliha-alalla annetun asetuksen (EY) N:o 690/2001 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999 (1) ja erityisesti sen 38 artiklan 2 kohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 690/2001 (2) säädetään tiettyjä yli 30 kuukauden ikäisten eläinten luokkia koskevasta ruhojen ostojärjestelmästä. Otettuaan ruhot haltuunsa asianomainen jäsenvaltio voi muun muassa hävittää kyseiset tuotteet. Jos tuotteet hävitetään, edellä mainitun asetuksen 7 artiklassa säädetään, että toimivaltaisen viranomaisen on kaikin tarvittavin keinoin varmistettava, että kaikki liha renderoidaan ja että näin saatuja tuotteita ei voida käyttää elintarvikkeina tai rehuna. Maaliskuun 2002 jälkeen ei ole enää tehty tämän erityisen markkinatukitoimenpiteen mukaisia uusia ostoja.
            
         
               (2)
            
            
               Kokemus on osoittanut, että tämän ostojärjestelmän puitteissa vaikeapääsyisillä syrjäisimmillä alueilla, joilla ei ole käytettävissään minkäänlaisia kohtuullisella etäisyydellä sijaitsevia renderointilaitoksia, ruhojen hävittäminen asetuksen (EY) N:o 690/2001 7 artiklan mukaisesti on mahdotonta. Asetuksen (EY) N:o 690/2001 mukaisesti ostetut ruhot haudattiin maahan syrjäisimmillä alueilla vuosina 2001 ja 2002. Hautaaminen tapahtui asianmukaisten eläinlääkintä- ja ympäristövaatimusten mukaisesti ja vastasi asetuksen (EY) N:o 690/2001 7 artiklassa säädettyä hävittämistavoitetta.
            
         
               (3)
            
            
               Syrjäisimpien alueiden erityisolosuhteiden vuoksi asetus (EY) N:o 690/2001 olisi muutettava siten, että järjestelmän mukaisesti ostettujen ruhojen hävittäminen sallittaisiin myös muulla tavoin kuin renderoimalla.
            
         
               (4)
            
            
               Edellä mainituista poikkeuksellisista syistä on myös aiheellista hyväksyä syrjäisimmillä alueilla aiemmin tapahtunut ruhojen hautaaminen asianmukaisia eläinlääkintä- ja ympäristövaatimuksia noudattaen. Tämän vuoksi asetuksen muutosta olisi sovellettava takautuvasti 1 päivästä heinäkuuta 2001.
            
         
               (5)
            
            
               Sen vuoksi asetus (EY) N:o 690/2001 olisi muutettava vastaavasti.
            
         
               (6)
            
            
               Tässä asetuksessa säädetyt toimenpiteet ovat naudanlihan hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Lisätään asetuksen (EY) N:o 690/2001 7 artiklaan seuraavat alakohdat:
   
      ”Toimivaltainen viranomainen voi kuitenkin päättää, että ruhot tai puoliruhot voidaan hävittää polttamalla tai hautaamalla, jos seuraavat edellytykset täyttyvät:
      
                  a)
               
               
                  kyseiset eläimet on teurastettu tämän asetuksen mukaisesti vaikeapääsyisillä syrjäisimmillä alueilla sijaitsevissa laitoksissa;
               
            
                  b)
               
               
                  kyseisellä alueella ei ole käytettävissä tarvittavia rakenteita ruhojen tai puoliruhojen renderoimiseksi ensimmäisessä alakohdassa tarkoitetulla tavalla.
               
            Edellä toisessa alakohdassa tarkoitetun hautaamisen on tapahduttava riittävän syvälle, jotta petoeläimet eivät pysty kaivamaan esiin ruhoja tai puoliruhoja, ja lisäksi sellaiseen maapohjaan, joka estää pohjaveden saastumisen ja muut mahdolliset ympäristöhaitat. Ennen maahan hautaamista ruhot tai puoliruhot on tarvittaessa käsiteltävä toimivaltaisen viranomaisen hyväksymällä asianmukaisella desinfiointiaineella.”
   
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä heinäkuuta 2001.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä lokakuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 160, 26.6.1999, s. 21. Asetus sellaisena kuin se on viimeksi muutettuna asetuksella (EY) N:o 1782/2003 (EUVL L 270, 21.10.2003, s. 1).
   
      (2)  EYVL L 95, 5.4.2001, s. 8. Asetus sellaisena kuin se on viimeksi muutettuna asetuksella (EY) N:o 2595/2001 (EYVL L 345, 29.12.2001, s. 33).